"Sădește viitorul!", la Ciugud – Eveniment simbolic dedicat Zilei Internaționale a Femeii și protejării mediului
Comuna Ciugud găzduiește vineri, 8 martie 2024, evenimentul "Sădește viitorul!", o acțiune inedită care are ca scop sărbătorirea doamnelor și domnișoarelor, dar și lansarea oficială a unui ambițios proiect de mediu al comunității: plantarea celui mai spectaculos parc dintr-o comună din România. Parcul va fi realizat în parteneriat cu Asociația de mediu Iplant.Today din Sebeș.
Evenimentul va avea loc, începând cu ora 11.30, în parcul din satul Limba (în spatele căminului cultural) și va reuni peste 300 de persoane: copii și cadre didactice de la școli și licee din Ciugud, Alba Iulia, Aiud și Sebeș, doamne și domnișoare din comunitate, dar și din instituții sau companii partenere.
Participanții vor planta simbolic un copac de mari dimensiuni, fapt ce reprezintă angajamentul comunității din Ciugud de a amenaja în următorii ani, pe o suprafață de câteva hectare, un nou parc, cel mai spectaculos dintr-o comună din România. Parcul va cuprinde arborii României și va fi construit în jurul viitoarei școli pe care administrația locală din Ciugud dorește să o construiască, urmând să aibă și rol educațional pentru elevi, care vor putea face, în timpul verii, orele în natură. În paralel, un parc de mai mici dimensiuni va fi amenajat și în satul Limba, în zona în care există deja o zonă de relaxare.
Evenimentul de vineri va cuprinde și un al doilea moment simbolic în cadrul căruia toți participanții se vor așeza într-o inimă conturată din flori și plante, urmând ca această fotografie să fie repetată și în momentul în care va fi gata viitorul parc din Comuna Ciugud.
De asemenea, chiar dacă este un eveniment în aer liber, "Sădește viitorul" va avea și o parte smart, respectiv un duplex live cu Constanța, unde are loc o acțiune de promovare a mediului. Participanții vor putea face și o plimbare virtuală în "Miracle Garden" din Dubai, unul dintre cele mai spectaculoase locuri din lume, dedicate naturii.
Centrul de Cultură Augustin Bena Alba, instituție de cultură din subordinea Consiliului Județean Alba, s-a alăturat ca partener acestei acțiuni, astfel încât atmosfera de sărbătoare va fi întreținută de Cvartetul de Coarde al Județului Alba.
La final, fiecare doamnă sau domnișoară va primi un copăcel în ghiveci biodegradabil, cu rugămintea de a "sădi viitorul", respectiv de a-l planta în curtea casei sau într-un loc care îi este drag, îngrijindu-l până va crește mare.
"Sădește viitorul" este un eveniment organizat de Primăria Comunei Ciugud și Asociația Iplant.today din Sebeș, în parteneriat cu Centrul de Cultură Augustin Bena Alba, cu sprijinul sponsorilor DP WORLD România, Cyberfolks România, Ferma de brazi, Garden Centrum și My Dubai Advisor.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
Istoricul şi semnificaţia zilei de 8 Martie. De când se serbează și când a devenit zi oficială
Ziua Internațională a Femeii sau ziua Mamei – istoricul şi semnificatia zilei de 8 Martie De când se serbează și când a devenit oficială Ziua Femeii se celebrează în data de 8 Martie, atât în România, cât și în alte țări. Mai mult, in tara noastra, pe 8 martie nu se sarbatoreste doar Femeia ci […]
Secțiune Articole Similare
-
Opinii - Comentariiacum 36 de minute
MESAJE de 8 MARTIE, Ziua Femeii 2024. Urări, felicitări, SMS-uri pentru femeile din viața voastră: mame, iubite, colege sau profesoare
-
Opinii - Comentariiacum 2 zile
FELICITARI de 8 MARTIE 2024. MESAJE și URARI de ZIUA FEMEII
-
Opinii - Comentariiacum 5 zile
MESAJE de ziua MAMEI, 8 MARTIE 2024. Ce urări, SMS-uri şi felicitări emoţionante îi poţi transmite mamei tale de Ziua Femeii
-
Curier Județeanacum 2 zile
ISTORICUL zilei de 8 MARTIE – Ziua Internaţională a Femeii. Cum a apărut această sărbătoare în lume
-
Curier Județeanacum 3 ore
Istoricul şi semnificaţia zilei de 8 Martie. De când se serbează și când a devenit zi oficială
-
Opinii - Comentariiacum 23 de ore
MESAJE de 8 martie 2024, ZIUA FEMEII. Un buchet de SMS-uri şi URĂRI parfumate pentru femeile din viaţa voastră